CELEX: C2006/010/17
Language: et
Date: 2006-01-14 00:00:00
Title: Kohtuasi C-371/05: Euroopa Ühenduste Komisjoni  7. oktoobri 2005.  aasta hagi Itaalia Vabariigi vastu

14.1.2006   
            
            
               ET
            
            
               Euroopa Liidu Teataja
            
            
               C 10/8
            
         Euroopa Ühenduste Komisjoni 7. oktoobri 2005. aasta hagi Itaalia Vabariigi vastu
   (Kohtuasi C-371/05)
   (2006/C 10/17)
   Kohtumenetluse keel: itaalia
   Euroopa Ühenduste Komisjon esitas 7. oktoobril 2005 Euroopa Ühenduste Kohtule hagi Itaalia Vabariigi vastu. Hageja esindajad on C. Cattabriga, X. Lewis ja L. Visaggio.
   Euroopa Ühenduste Komisjon palub Euroopa Kohtul:
   
               —
            
            
               tuvastada, et kuna Mantova omavalitsus sõlmis otselepingu äriühinguga A.S.I. S.p.A. asutusesiseste informaatikateenuste haldamiseks, hooldamiseks ja arendamiseks ilma, et ta oleks selle kohta eelnevalt avaldanud vastavat hanketeadet Euroopa Ühenduste Teatajas, siis on Itaalia Vabariik rikkunud direktiivist 92/50/EMÜ, täpsemalt selle artiklist 11 ja artikli 15 lõikest 2 tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   
               1.
            
            
               Komisjon sai talle esitatud kaebuse teel teada 2. detsembril 1997. aastal sõlmitud lepingust, millega Mantova omavalitsus sõlmis otselepingu omavalitsuse osalusega äriühinguga Azienda Servizi Informativi (“A.S.I.”) S.p.A. omavalitsuse informaatikateenuste haldamiseks, hoolduseks ja arendamiseks ilma, et ta oleks selle kohta eelnevalt avaldanud vastavat hanketeadet. Leping on sõlmitud viieteistkümneks aastaks kuni 31. detsembrini 2012.
            
         
               2.
            
            
               Komisjon leiab, et äriühinguga A.S.I. S.p.A. Mantova omavalitsuse informaatikateenuste osutamiseks sõlmitud leping kujutab endast nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord (1), kohaldamisalasse kuuluvat riiklikku teenuslepingut. Seetõttu oleks käesolevas asjas olnud vajalik pakkumismenetluse korraldamine vastavalt nimetatud direktiivis sätestatule ja eelkõige vastava hanketeate avaldamine Euroopa Ühenduste Teatajas vastavalt sama direktiivi artiklile 11 ja artikli 11 lõikele 2.
            
         
               3.
            
            
               Teiseks ei ole Itaalia ametiasutused hageja arvates esitanud piisavalt teavet tõendamaks, et arvestades omavalitsuse ja teenuseid osutava äriühingu mitmekülgseid õiguslikke suhteid ning viimase tegevust, on käesoleval juhul tegemist sisetehinguga (või “In House Providing”), millele ei kohaldata ühenduse direktiive riigihangete kohta.
            
         
      (1)  EÜT L 209, lk 1.